Täna, 23.veebruaril, pisut enne keskpäeva toimus Tahkurannas Konstantin Pätsi mälestusmärgi juures mälestusmiiting, kus meenutati Eesti riigi esimest presidenti tema sünniaastapäeval ja austati suurkuju mälestust pärgade ning mälestuskimpude asetamisega monumendi jalamile. Pidulikku sündmust kaunistasid 20 suurt sinimustvalget lippu, mis kuuluvad küll Eesti Lipu Seltsile, kuid täna hoidsid neid oma kätes Uulu Põhikooli õpilased. Auvahtkonnas seisid Pärnumaa maleva kaitseliitlased.